સવારની શાળા કોલેજમાં જતા વિદ્યાર્થી પણ સ્વેટર સહિતનાં ગરમ વસ્ત્રો પહેરેલા જોવા મળ્યા હતા. આજે અમદાવાદમાં ચાલુ શિયાળાની ઠંડીની સિઝનનો સૌથી ઠંડો દિવસ નોંધાયો હતો. સ્થાનિક હવામાન વિભાગની આગાહી મુજબ અમદાવાદમાં ઉત્તર-પૂર્વ દિશા ધરાવતા પવનોથી ઠંડીની તીવ્રતામાં હજુ વધારો થશે. દરમિયાન આજે ગુજરાતનાં પ્રમુખ શહેરની ઠંડી તપાસતાં નલિયામાં ૧૦.૪ ડિગ્રી ઠંડી સાથે રાજ્યનું સૌથી ઠંડુંગાર શહેર બન્યું હતું. જ્યારે ગાંધીનગર ૧૧, વડોદરા ૧ર.૩, અમરેલી ૧ર.૬ અને ઇડરમાં ૧ર.૮ ડિગ્રી સેલ્શિયસ લઘુતમ તાપમાન નોંધાયું હતું.